钦定古今图书集成/明伦汇编/氏族典/第496卷 > 郑遇春
## 钦定古今图书集成/明伦汇编/氏族典/第496卷 > 郑遇春

按《万姓统谱》：“遇春，濠人。与兄遇霖来附。甲午从取滁、
铁佛冈、三汊河、大柳树诸寨，为先锋，克和阳，渡江拔
采石、太平，授总管，攻芜湖。遇霖死，遇春领其兵从征，
取溧水，破方山营，定金陵，解围牛塘，取宣州，升左翼
元帅。从克扬州、婺州，再击败陈友谅兵，大战禁江口，
歼友谅。平武昌，下淮安，取安丰、颍、六安，升六安卫指”
挥佥事。洪武三年封荥阳侯，食禄九百石，与世券。